stanford-oval/wikipedia huggingface dataset:
Dub
Dubin nousu

1990-luku toi mukanaan Eurooppaan dubin räjähdysmäisen suosion ja sen tekemisen kasvun. Uuden teknologian myötä lukuisat kotistudiot loivat uutta musiikkia ja saavuttivat kuuluisuutta. Dub-musiikki antoi myös vaikutteita muille musiikkityypeille, varsinkin elektroniselle musiikille.
Englantilaiset dub-yhtyeet kehittivät musiikkilajia kiivaammaksi ja radikaalimmaksi käyttämällä äänipöytiä, rumpukoneita ja syntetisaattoreita. Yhtyeet ammensivat dubiin piirteitä  hip-hopista, house-musiikista ja drum'n'bassista. Aikakauden keskeisimmät yhtyeet olivat Iration Steppas, Zion Train, The Disciples ja The Rootsman. Mick Harris, Napalm Death -yhtyeen rumpali, kehitti industrial-dubin ja perusti oman yhtyeensä Scornin. Iso suunnannäyttäjä oli Fatboy Slimin kirjoittama Beats Internationalin hitti "Dub Be Good to Me", joka vietti neljä viikkoa brittilistan ykkösenä helmikuussa 1990.
Saksassa syntynyt "dub ambient" perustui The Orb -yhtyeen musiikkiin. Ääni on minimalistinen rätinöiden ja muiden häiriöjyrinöiden täyttämä. Dub ambient -tyyliä edustaa esimerkiksi berliiniläinen yhtye Pole.
Ranskassa perinteiset soittimet ja koneet sekoittuivat. Yhtyeet ammensivat ideoita reggaesta, breakbeatista, hip-hopista, drum'n'bassista ja rockista, mutta myös heimomusiikki, itämainen musiikki ja intialainen musiikki toimivat inspiraation lähteenä. Kuuluisimpia ranskalaisia yhtyeitä ovat High Tone, Zenzile, Improvisators Dub, Brain Damage ja EZ3kiel.
Dub-musiikin tyypit

Dub on avointa musiikkia, joka kehittyy koko ajan. Musiikki saattaa olla äärimmilleen pelkistettyä ja minimalistista tai instrumentaalisesti runsasta. Dub voi olla elektronista tai akustista, ja suuntaus voi vaihdella rockista psykedeliaan.
Dub-musiikin tyyppejä:
Roots Dub: Alkuperäinen dub-musiikki, jonka kehittivät King Tubby ja muut jamaikalaiset äänitarkkailijat.
Dub Poetry eli spoken voice: Musiikin ja runon kohtaaminen. Runot lausutaan musiikin kanssa. Tyypin edelläkävijä on Linton Kwesi Johnson. Hiljattain ilmestynyt dub poetryn edustaja on Brain Damage -yhtyeen albumi Spoken dub Manifesto vol.1.
Dub Stepper: Rytmi on dub stepperissa tärkeässä osassa. Se soitetaan nelitahdissa, ja bassorumpu iskee joka tahdin.
Rub-A-Dub: Dub-musiikkia laulajan kanssa. Aluksi Jamaikalla musiikki oli rootsia. Nykyisin musiikki on lähellä dub stepperiä.
Dub Ambient tai Abstract-Dub: Dub ambient sekoittaa ambient-musiikista tuttuja elementtejä, kuten äänimaisemia (soundscape) ja syntetisaattoreita dubin rytmeihin ja joskus bassoon. Yhteistä molemmille musiikkityyleille on kaikuefektien (reverb ja delay) runsas käyttö.
Minimalist dub: Musiikki on äärimmäisen pelkistettyä, ja melodiat on supistettu mahdollisimman vähäisiksi.
Novo Dub: Novo dub soitetaan instrumenttien kanssa, ja siinä käytetään paljon tehosteita, kuten delayta ja cut-offia. Rumpu on kytketty hip-hopin tai drum'n'bassin iskuihin. Novo dubissa esiintyy myös paljon samplausta.
Hybrid dub: Hybrid dubissa yhdistetään musiikkityylejä, ja se on sekoittunut muiden musiikkilajien, kuten esimerkiksi rockin, jazzin ja itämaisen musiikin kanssa.
Dub techno
Aiheesta muualla

Wikimedia Commonsissa on kuvia tai muita tiedostoja aiheesta .
http://www.dub.com (englanniksi)
http://dub-connection.net (Arkistoitu – Internet Archive) (monikielinen)
Dub Scrolls, kokoelma dubin tekemiseen liittyvää aineistoa (englanniksi)
Sven Lange

| Sven Lange |
| --- | --- |
 Julius Paulsen (1860-1940), Illanistujaiset taiteilijan kotona, 1915. vasemmalta: taidemaalari Vilhelm Hammershøi, Paulsenin vaimo Esther Paulsen, s. Lange, kirjailija Louis Levy, arkkitehti Hans Koch, kirjailija Sven Lange ja Paulsenien tytär Inger.
Henkilötiedot
Syntynyt: 1868
Kuollut: 1930 (61–62 vuotta)
Kansalaisuus:  Tanska
Ammatti:  kirjailija
Kirjailija
Tuotannon kieli: tanska
Aiheesta muualla
Löydä lisää kirjailijoitaKirjallisuuden teemasivulta
Sven Lange (1868–1930) oli tanskalainen kirjailija. Hän on kirjoittanut novelleja, lavean romaanin Hjærtets gærninger (1900) sekä kriittisiä tutkielmia. Täyspainoisinta hänen kirjallisessa tuotannossaan ovat kuitenkin hänen henkevät ja taidokkaasti rakennetut näytelmänsä, joista näytelmää Samson og Dalila (1908) on esitetty Suomessakin, muun muassa Tampereen Työväen Teatterissa 1912.
Aiheesta muualla

Kuvia tai muita tiedostoja aiheesta Sven Lange Wikimedia Commonsissa
Suomen jalkapallomaajoukkue (täsmennyssivu)

Suomen jalkapallomaajoukkue voi tarkoittaa seuraavia Suomen Palloliiton maajoukkueita.
Suomen miesten A-maajoukkue
Suomen miesten U21-maajoukkue
Suomen poikien U19-maajoukkue
Suomen poikien U18-maajoukkue
Suomen poikien U17-maajoukkue
Suomen poikien U16-maajoukkue
Suomen naisten A-maajoukkue
Suomen naisten U20-maajoukkue
Suomen tyttöjen U19-maajoukkue
Suomen tyttöjen U18-maajoukkue
Suomen tyttöjen U17-maajoukkue
Suomen tyttöjen U16-maajoukkue
Suomen jalkapallon olympiajoukkue
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suomen jalkapallomaajoukkue”, voi hakea sivunnimihaulla, laajalla sivunnimihaulla tai tekstihaulla.
Svjatoslav III (Kiova)

Svjatoslav III Vsevolodovitš (ukrainaksi Святослав Всеволодович 1126–1194) oli Kiovan Rusin suuriruhtinas 1181-1194. Hän oli Vsevolod II:n poika. Hän hallitsi Vladimirin,  Turaun ja Pinskin, Siverskin ja Tšernihivin ruhtinaskuntia ennen nousuaan Kiovan suuriruhtinaaksi. Hän organisoi lähiseudun ruhtinaiden liittouman taisteluun kumaaneja vastaan.
Dreams (videopeli)

| Dreams |
| --- | --- |

Kehittäjä:  Media Molecule
Julkaisija:  Sony
Jakelija:  Sony
Pelimoottori:  Dreams (pelimoottori)
Julkaistu:  14. helmikuuta 2020
Lajityyppi:  Pelimoottori
Pelimuoto:  Yksinpeli, moninpeli
Ikäluokitus:  ESRB: Teini-ikäisille 
Alusta:  PlayStation 4
Jakelumuoto:  PlayStation Network
Lisää peliartikkeleitaVideopelien teemasivulla
Infobox OK   : 
Dreams, joka tunnetaan myös Dreams-pelimoottorina, on PlayStation 4 -pelikonsolille kehitetty alusta, jonka avulla käyttäjä voi luoda omia videopelejä sekä muunlaisia taideteoksia, kuten animaatioita,
3D-mallinnuksia, veistoksia, maalauksia, sekä musiikkia ja jakaa niitä alustan muille käyttäjille. Täten alustan käyttäjät voivat myös pelata toistensa tekemiä videopelejä sekä katsella muiden tekemiä taideteoksia.
Alustan on kehittänyt Media Molecule, ja sen ensimmäinen täysversio julkaistiin 14. helmikuuta 2020 yksinoikeudella PlayStation 4 -pelikonsolille.
Dreams on ainut nykykonsolien pelimoottori, jonka käyttöohjelmisto toimii pelikonsolin sisällä. Näin ollen erillistä tietokonetta pelinluomiseen ei tarvita.
Viralliset pelit

Alustassa pelaajat voivat pelata Media Moleculen luomia virallisia videopelejä, joihin lukeutuu Dreamsin "tarinamodiksi" kutsuttu Art's Dream -videopeli, joka kertoo keski-ikäisestä Art-nimisestä jazzmuusikosta, joka on pelin alussa saanut potkut omasta yhtyeestään. Pelaajan tehtävä on auttaa surun murtamaa Artia löytämään inspiraatiota elämälleen tutkimalla hänen mielikuvituksensa luomaa taidetta, joka vie Artin taiteelliseen seikkailuun, jossa yhdistyvät useat eri videopeligenret. Dreamsin tarinamodi ja kaikki muutkin sen sisältämät viralliset videopelit on tehty täsmälleen samoilla työkaluilla, joita alustan käyttäjät voivat itsekin käyttää pelien luomiseen.
Käyttäjien luoma sisältö

Dreams-alustassa pelaajat voivat pelata toisten käyttäjien tekemiä videopelejä sekä nähdä ja kokea käyttäjien tekemiä luomuksia, kuten taideteoksia.
Alustan "AUTOSURF!"-toiminnolla käyttäjät pääsevät kokemaan automaattisessa satunnaisjärjestyksessä videopelejä sekä muita luomuksia, joista suurin osa on käyttäjien tekemiä. Koska autosurf-luomuksien lista on satunnainen ja lista on loputon, käyttäjä ei voi ikinä tietää, mitä hän tulee kokemaan. Alustassa on myös hakutoiminto, jolla käyttäjät voivat etsiä juuri sellaisia videopelejä ja sellaisia luomuksia, mitä he etsivätkin.
Tämän lisäksi käyttäjät voivat arvostella toistensa tekemiä luomuksia ja antaa luomuksilleen aihetunnisteita (eli tageja), joilla ne löytyvät helpommin.
Työkalut

Dreams-pelimoottorissa on monipuoliset työkalut, miltei kaikenlaisen taiteen sekä videopelien tekemiseen. Käyttäjä tekee omia luomuksia käyttämällä joko Dualshock-ohjainta taikka Playstation move -ohjaimia, joiden avulla ohjataan alustan osoitinta eli niin kutsuttua "Imppiä". Impit ovat alustassa seikkailevia pörröisiä hahmoja, jotka auttavat käyttäjiä luomaan taidetta. Ennen pelimoottorin käyttöönottoa käyttäjä valitsee itselleen haluamansa näköisen impin osoittimeksi.
Imppien avulla on mahdollista muun muassa piirtää, maalata, luoda 3D-mallinnoksia, kaivertaa, värittää ja siirtää objekteja sekä materiaaleja.
Pelimoottorissa on paljon erilaisia työkaluja, joiden avulla pelaaja pystyy muokkaamaan luomuksiensa fysiikoita.
Tällaisia työkaluja ovat esimerkiksi työkalut fysiikoiden ja elementtien muokkaamiseen sekä työkalut luurankojen ja animoinnin luomiseen.
Näiden lisäksi pelimoottorista löytyy erillinen työkalu tekoälyn luomiseen.
Pelimoottorista löytyy myös alustan sisäinen äänieditori, jonka avulla käyttäjä voi luoda ääniä ja omaa musiikkia.
Sutiheinät

| Sutiheinät> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Sutiheinät Chaetopogon  Janch.
Katso myös
   Sutiheinät Wikispeciesissä   Sutiheinät Commonsissa 
Infobox OKNimi-testi OK: 
Sutiheinät (Chaetopogon) on heinäkasvien (Poaceae) heimoon kuuluva pieni kasvisuku. Sukuun luetaan kuuluvaksi vain yksi laji: sutiheinä eli partaheinä (Chaetopogon fasciculatus). Sutiheiniin on sijoitettu aiemmin toinenkin laji, Chaetopogon creticus, mutta nykyisin se sijoitetaan sukaheinien (Polypogon) sukuun.
Aiheesta muualla

Laji.fi: Sutiheinät (Chaetopogon)
Sutki (elokuva)

| Sutki |
| --- | --- |
 Elokuvan dvd-julkaisun kansi.
Ohjaaja:  Kari Väänänen
Käsikirjoittaja:  Heikki Vuento
Tuottaja:  Kari Paukkunen
Säveltäjä:  Ismo Alanko
Leikkaaja:  Ylermi Siippainen
Pääosat:  Vesa Vierikko   Esko Varonen   Matti Pellonpää
Valmistustiedot
Valmistusmaa:   Suomi
Tuotantoyhtiö:  Yleisradio
Ensi-ilta:   10. marraskuuta 1993 (TV)
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Sutki on vuonna 1993 julkaistu suomalainen televisioelokuva. Elokuvan on ohjannut Kari Väänänen.
Rooleissa

| 0 | 1 | 2 |
| --- | --- | --- |
|  Vesa Vierikko  | … |  Sutki   |
|  Esko Varonen  | … |  Jallu   |
|  Matti Pellonpää  | … |  Dino   |
|  Ari Patjas  | … |  Basisti   |
|  Ari Maatiala  | … |  Hanuristi   |
|  Mikko Nousiainen  | … |  Vältti-Paavo    |
|  Maaria Rantanen  | … |  Kirsti   |
|  Tarja Siimes  | … |  Anni   |
|  Marja Korhonen  | … |  Mummi   |
|  Rita Myllyntaus  | … |  Tyttö    |
|  Erkki Thil  | … |  Topi   |
Sutherland Springs

| Sutherland Springs |
| --- | --- |
 Sutherland Springs
 Koordinaatit: 29°16′24″N, 98°3′24″W 
Valtio:  Yhdysvallat
Osavaltio:  Texas
Piirikunta:  Wilsonin piirikunta
Hallinto:  
 – Hallinnon tyyppi:  kunnallishallinnoton alue
Väkiluku (2000):  362
Aikavyöhyke:  UTC-6
Postinumero:  78161
Infobox OKVirheellinen NIMI-arvo: 
Sutherland Springs on kunnallishallinnoton alue Yhdysvalloissa Texasin osavaltiossa. Se sijaitsee noin 32 kilometriä San Antoniosta itään U. S. Route 87:n varrella. Vuoden 2000 väestönlaskennan mukaan paikkakunnalla asui 362 ihmistä.
Sutherland Springs sijaitsee Cibolo Creekin länsirannan tontilla, joka määriteltiin vuonna 1854 John Sutherlandille, joka oli asettunut alueelle vuonna 1849. Hän oli avannut vuonna 1851 kotiinsa vaunupysäkin ja postitoimiston. Sutherland Springsista tehtiin vuonna 1860 Wilsonin piirikunnan pääkaupunki, mutta pääkaupunki siirrettiin sisällissodan jälkeen Floresvilleen.
Whitehall on yksi harvoja paikkakunnan säilyneistä varhaisista rakennuksista. Vuonna 1848 valmistunut rakennus kuuluu National Register of Historic Places -rekisteriin.
Sutherland Springsiin alkoi tulla matkailijoita, kun rautatie rannikolta San Antonioon valmistui vuonna 1877. Paikkakunta siirrettiin vuonna 1910 uudelle paikalle, mihin muuttivat myös suurin osa vanhan kylän yrityksistä. Sutherland Springs oli suosittu lomakohde, sillä siellä oli pienellä alueella useita mineraalipitoisia lähteitä. Lokakuussa 1913 tulva tuhosi lähteet ja paviljongit, eikä paikkakunnan matkailuala toipunut siitä. Sutherland Springs muutti vanhalle paikalleen, ja uusi asuinalue oli käytännössä autioitunut vuoteen 1940 mennessä.
Sutherland Springsin asukasluku laski matkailualan heikkenemisen jälkeen. Vuonna 1920 siellä oli ollut noin 400 asukasta, mutta vuonna 1980 enää 114. Asukasmäärä on kasvanut hieman taas 1980-luvun alun jälkeen.
Sutherland Springsin pienessä baptistikirkossa tapahtui 5. marraskuuta 2017 ammuskelu, jossa kuoli 26 ihmistä.
Aiheesta muualla

Kuvia tai muita tiedostoja aiheesta Sutherland Springs Wikimedia Commonsissa
Sutjeskan taistelu

Partisaaneja Sutjeskan taistelun aikana.
Sutjeskan taistelu tai (Tapaus Musta) oli toisessa maailmansodassa akselivaltojen ja Jugoslavian partisaanien välinen taistelu miehitetyssä Jugoslaviassa. Taistelun tarkoituksena oli kukistaa partisaanit Sutjeskan lähistöllä ja vangita heidän johtajansa Josip Broz Tito. Taistelu käytiin Bosniassa Sutjeska-joen lähistöllä 15. toukokuuta – 16. kesäkuuta 1943 välisenä aikana. Taistelu päättyi akselivaltojen taktiseen voittoon heidän aiheutettua raskaita tappioita partisaaneille. Saksalaiset eivät kuitenkaan onnistuneet vangitsemaan Titoa, mikä merkitsi käännekohtaa Jugoslaviassa sodan aikana.
Sotatapahtumat

Hyökkäyksen alettua akselivallat olivat paremmissa lähtöasetelmissa kuin partisaanijoukot. Tämän ansiosta partisaanit saarrettiin Durmitor-vuoren alueelle, joka sijaitsi Tara- ja Piva-jokien välissä pohjoisessa Montenegrossa.
9. kesäkuuta akselivallat saivat melkein tapettua Titon pommilla, joka kuitenkin haavoitti häntä vain käteen.
Jugoslavialaisjoukot onnistuivat lopulta murtautumaan saksalais- ja kroatialaisjoukkojen läpi Sutjeska-joen toiselle puolelle luoteeseen kohti itäistä Bosniaa. Kolme prikaatia ja keskussairaala, jossa oli yli 2 000 haavoittunutta, jäi saarroksiin. Saksalaisjoukkojen komentaja Alexander Löhr käski Hitlerin ohjeistuksesta joukkoja tuhoamaan jäljellä olevat partisaanit. Saarroksissa olleet kärsivät pulaa lääkkeistä ja ruuasta, ja moni sairastui lavantautiin.
Saksalaiskomentaja Rudolf Lüters kuvasi partisaanijoukkoja hyvin organisoiduiksi, taitavasti johdetuiksi ja erittäin taistelutahtoisiksi.
Jugoslavialaisjoukkojen ulosmurtautumisen ansiosta joukkojen maine kasvoi paikallisten keskuudessa. Uusien värväysten ansiosta partisaanit saivat vallattua joitain alueita Bosniasta takaisin akselivalloilta seuraavan kahdenkymmenen päivän aikana.
Taistelusta tuli osa partisaanien mytologiaa, ja sen ansiosta partisaanit pääsivät askeleen lähemmäksi Jugoslavian johtamista.
Taistelusta on tehty myös elokuva vuonna 1973, jonka pääosassa on Richard Burton.
Suvilahti (Suojärvi)

Suvilahti oli kylä Suojärven kunnassa Suojärven etelärannalla luovutetussa Karjalassa. Suvilahtea ympäröivät Lietteen Välikylän, Lietteen, Kaipaan Välikylän ja Kaipaan kylät. Suvilahdessa oli Suojärven asema, jonne valmistui rautatie 1923. Siitä kehittyi pitäjän keskus, ja silloisten mittapuiden mukaan se oli kaupungin veroinen. Puna-armeija valtasi Suvilahden talvisodassa 2.12.1939 iltaan mennessä.
Suojärven kylien, myös Suvilahden, perinteitä vaalii Suojärven Pitäjäseura ry
Aiheesta muualla

Suojärven kartta  Seppo Rapo
Suuri asejuna

Suuri asejuna lähetettiin Suomen sisällissodan alkuvaiheissa tammi-helmikuun vaihteessa 1918 Pietarista Suomeen toimittamaan aseita ja ammuksia punaisille.
Aseiden kuljetuksen järjesti Pietarissa oleskellut Leninin henkivartijana toiminut Eino Rahja, joka sai Leniniltä luvan lastata aseet junaan ja toimittaa ne Suomeen. Rahja ja hänen veljensä Jukka Rahja tulivat Suomeen junan mukana. Junan lastina oli 15 000 kivääriä, kaksi miljoonaa patruunaa, 30 kuularuiskua (konekivääreitä) ja niiden patruunat, 10 kolmen tuuman kenttätykkiä, 3 000 tykin ammusta sekä kaksi panssariautoa. Aseet lastattiin junaan Pietari-Paavalin linnoituksessa ja juna lähti Pietarista kohti Suomea 27. tammikuuta 1918. Junan mukana lähti sen kulkua turvaamaan Pietarin suomalaisten punakaartin 120-miehinen 1. komppania.
Junan matkareitti kulki Pietarista Viipurin, Kouvolan ja Lahden kautta Helsinkiin ja sieltä vielä Hämeenlinnan ja Toijalan kautta Tampereelle. Matkan varrella junasta jaettiin aseita ja ammuksia paikallisille punakaarteille.
Valkoiset yrittivät pysäyttää asejunan väijytyksessä 27. tammikuuta Kämärän asemalla Viipurin eteläpuolella ja sitten yrittämällä räjäyttää Kymijoen yli johtavan Korian rautatiesillan, mutta yritykset eivät onnistuneet. Kämärän väijytyksessä punaiset menettivät neljä miestä kaatuneina ja junan päällikkönä aluksi toiminut Jukka Rahja haavoittui pahoin molempiin jalkoihin niin että Eino Rahja tuli hänen tilalleen junan päälliköksi. Korian rautatiesilta taas vaurioitui pahoin mutta punaiset saivat rakennettua väliaikaisen sillan jonka yli junan vaunut saatiin siirrettyä yksi kerrallaan.
Kirjailija Antti Tuuri on kirjoittanut junan matkasta dokumenttiromaanin Suuri asejuna Pietarista (Kustannus HD, 2006).
Aiheesta muualla

Suuren asejunan saapumista Kouvolaan helmikuun alkupäivinä 1918 kuvataan Lauri Mankin vuonna 1970 kirjoittamissa muistelmissa vuoden 1918 tapahtumista (Internet Archive linkki)
Sokslammi

| Sokslammi |
| --- | --- |
Valtiot:  Suomi
Maakunnat:  Kanta-Häme
Kunnat:  Janakkala
Koordinaatit:  60°47′55″N, 24°34′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tervajoen valuma-alue (35.87)
Laskuoja:  oja Alasjärveen 
Järvinumero:  35.872.1.002
Mittaustietoja
Pinnankorkeus:  91,2 m 
Rantaviiva:  3,066 km  
Pinta-ala:  33,975 ha  
Saaria:  2 
 fiSokslammi 
Sokslammi  on Kanta-Hämeessä Janakkalassa Tervakosken kylätaajaman lähellä sijaitseva lampi.
Maantietoa

Lammen pinta-ala on 34 hehtaaria ja se on 1,0 kilometriä pitkä ja 550 metriä leveä. Sen rantaviivan pituus on 3,1 kilometriä. Saaria on kaksi, jotka ovat rannanviereisiä luotoja. Lampi on säännöstelty, jolloin vedenpinnan korkeuden tulee pysyä korkeusarvojen 90,75 m ja 91,40 m välillä. Säännöstely liittyy Alasjärven säännöstelyyn, joka vaikuttaa myös Sokslammin vedenpinnan korkeuteen yhtä suurella määrällä. Lammen luoteispuoli on peltomaata ja siellä sijaitsee viisi maatila. Rannoille on rakennettu muutama vapaa-ajan asunto ja kiinteistö, joille johtaa tiet Tervakoskelta yhdystieltä 2874.
Vesistösuhteet

Lampi kuuluu Kokemäenjoen vesistössä Vanajan reitin valuma-alueella Tervajoen valuma-alueeseen. Se jaetaan vielä Alasjärven alueeseen, johon lampi kuuluu. Lammen vedenpinnan korkeus on 91,2 metriä mpy. Siihen laskee kolme lyhyttä pelto- ja metsäojaa. Lammen oma laskuoja lähtee kaakkoisrannasta ja laskee 300 metrin jälkeen Alasjärveen.
Superkick

Shawn Michaels tekemässä lopetusliikettäänsä Sweet Chin Musicia Chris Jericholle
Sweet Chin Music on amerikkalaisessa vapaapainissa käytetty liike, jossa liikkeen tekijä menee kehän nurkkaan, tömistelee jalalla kunnes vastustaja nousee ja lopuksi liikkeen tekijä ottaa muutaman askeleen ja potkaisee vastustajaa leukaan. Toisessa versiossa voi liikkeen tehdä kun kummatkin ovat pystyssä. Sweet Chin Musicin loi Shawn Michaels, joka käytti sitä, kunnes joutui lopettamaan uransa. 
Shelton Benjamin käyttää potkua eräänlaisena Super Kickinä, ja myös selostajat käyttävät usein nimeä Superkick.
Myös monet muutkin on käyttänyt tätä liikettä, Shawn käyttää tätä liikettä edelleen.
Suomen Metsäsäätiö

Suomen Metsäsäätiö on metsänomistajien, metsäteollisuuden ja muiden metsätaloudesta toimeentulonsa saavien ryhmien viestinnän rahoittaja. Säätiön tavoite on puun ja puupohjaisten tuotteiden käytön lisääminen, metsätalouden ja metsäteollisuuden toiminnan turvaaminen, sekä alan sosiaalisen ja taloudellisen tutkimuksen teettäminen.
Aiheesta muualla

Suomen Metsäsäätiön verkkosivut
Tunnetko Metsäsäätiön? -video
Suuri attraktori

Panoraamakuva taivaasta lähi-infrapunasäteilyn alueella, suuri attraktori on merkitty pitkällä sinisellä nuolella alaoikealla.
Suuri attraktori on merkittävä painovoima-anomalia galaksienvälisessä avaruudessa, Vesikäärmeen-Kentaurin superjoukon alueella. Sen massa on yhtä suuri kuin yli 10 000 Linnunradan massaa, ja se vaikuttaakin miljoonien valovuosien säteellä olevien galaksien, muun muassa Linnunradan ja Andromedan, liikkeeseen. Aiemmin uskottiin, että suuri attraktori aiheuttaa pimeän virtauksen, mutta nykytiedon mukaan ilmiö vaikuttaa myös havaittavan maailmankaikkeuden ulkopuolella.
Tutkimus

Ensimmäiset havainnot suuren attraktorin mahdollisesta olemassaolosta tehtiin vuosina 1973 ja 1978. Attraktorin sijainti määritettiin vasta vuonna 1986, ja sen etäisyydeksi Maasta laskettiin 150–250 miljoonaa valovuotta. Koska attraktori sijaitsee lähellä yötaivaan aluetta, jonka havainnointia Linnunrata häiritsee (eli ns. Zone of Avoidance), sitä on hyvin vaikeaa tutkia näkyvän valon aallonpituuksilla. Tiedetään kuitenkin, että Kulmaviivoittimen galaksijoukko on hyvin lähellä suuren attraktorin keskustaa. Shapleyn superjoukko taas on Maasta katsottuna suuren attraktorin takana.
Suomen Metsätieteellinen Seura

Suomen Metsätieteellinen Seura (SMS) on 30. huhtikuuta 1909 perustettu seura, jonka tarkoituksena on edistää Suomen metsäntutkimusta. Seuran ensimmäisenä puheenjohtajana toimi tuolloinen Metsähallituksen ylijohtaja Peter Woldemar Hannikainen.
Seura toimii metsäntutkimuksen alalla työskentelevien tutkijoiden ja myös tutkimuksesta kiinnostuneiden henkilöiden yhdyssiteenä. Seuralla on noin 500 varsinaista jäsentä ja lisäksi suomalaisia ja ulkomaisia kunniajäseniä. Monet yhteisöt ovat seuran kannattajajäseniä.
Toimintaorganisaatioon kuuluvat jäsenkokousten lisäksi aihekeskeisesti kokoontuvat yksiköt: Itä-Suomen metsäntutkimusseura, Metsäbiologian kerho, Metsäekonomistiklubi, Metsäteknologisen tutkimuksen yhteistyöelin ja Taksaattoriklubi.
Seuralla on myös oma kirjasto, jonne tulee vuosittain tuhatkunta julkaisua eri puolilta maailmaa. Seura jakaa myös apurahoja nuorille metsäntutkijoille ja palkitsee parhaat pro gradu -tutkielmat.
Julkaisutoiminta

Seura julkaisee metsäntutkimuksen tuloksia. Seura on julkaissut englanninkielistä Silva Fennicaa vuodesta 1926 ja siihen sulautettua Acta Forestalia Fennica -julkaisua vuosina 1913–1999. Vuonna 1994 yhdistettiin Seuran ja Metsäntutkimuslaitoksen tieteellinen julkaisutoiminta, jolloin seurasta tuli myös Metsätieteellisen aikakauskirjan (siihen asti Folia Forestalia) julkaisija. Edellisten lisäksi seuran julkaisuihin on kuulunut metsäntutkimusta esitteleviä ja tukevia julkaisuja ja metsäterminologisia sanakirjoja.
Sylvi Listhaug

Sylvi Listhaug vuonna 2014.
Sylvi Listhaug (s. 25. joulukuuta 1977) on norjalainen poliitikko, joka on toiminut Edistyspuolueen puheenjohtajana helmikuusta 2021 lähtien. Hän on aiemmin toiminut Norjan vanhusten ja kansanterveyden ministerinä pääministeri Erna Solbergin johdolla toukokuusta joulukuuhun 2019. Lisäksi Hän on toiminut myös Norjan öljy- ja energiaministerinä joulukuusta 2019 tammikuuhun 2020. Listhaug toimi Norjan ensimmäisenä maahanmuutto- ja kotouttamisministerinä vuosina 2015-2018, erityisesti maahanmuuttajakriisin aikana luotuna kabinettina ja maatalousministerinä ja elintarvikeministerinä vuosina 2013-2015. Hän toimi oikeus-, yleisen turvallisuuden ja maahanmuuttoministerinä tammikuusta 2018 asti eroamiseensa maaliskuussa 2018.
Aiheesta muualla

Kuvia tai muita tiedostoja aiheesta Sylvi Listhaug Wikimedia Commonsissa
Suhoi Su-26

Su-26M
Su-26M
Suhoi Su-26 on venäläinen taitolentokone.